મહુધા નડિયાદ રોડ પર આવાસો બનાવવા માટે જે જમીન નીમ કરવામાં આવી હતી. તે સ્થળે મહુધા નગરપાલિકા દ્વારા હેતુફેર કર્યા સિવાય જ બારોબાર ઓક્સિડેશન પ્લાન્ટ બનાવી દેવામાં આવ્યો છે. તેમજ તેને કાર્યરત પણ કરી દેવાયો હોવાનો ઘટસ્ફોટ માહિતી અધિકારના કાયદા હેઠળ માંગેલી માહિતીમાં થયો છે. પાલિકાએ આ બાબતે જિલ્લા કલેક્ટરમાં હેતુફેર માટેની અરજી કરી છે. પરંતુ હજુ સુધી તેને મંજૂરી આપવામાં આવ્યો નથી.